*»Če ne bomo brali, nas bo pobralo.«*

 *Tone Pavček*



DOMAČE BRANJE V 6. RAZREDU

25.—29. maj 2020

Prebral si eno od navedenih knjig:

* Ivan Sivec: HIŠICA V CVETJU
* Ivan Sivec: PIKA IN HIŠNI ROBOT XY-13
* Janja Vidmar: DRUŠČINA IZ 6. B
* Slavko Pregl: PRIROČNIK ZA KLATENJE
* V zvezek za branje ali v wordov dokument izdelaj zapis o knjigi (obe možnosti sta enakovredni). Pri pisanju upoštevaj slovnična in pravopisna pravila in reši spodnje naloge.
* Izdelaj naslovno stran za knjigo. Vsebuje naj podatke o knjigi (avtor, naslov).
* Kdo so glavne literarne osebe? Predstavi jih v nekaj povedih.

* Napiši »modro misel«, ki ti jo je sporočila knjiga.
* Napiši oceno knjige. Besedilo naj obsega najmanj tri odstavke. Pri tem upoštevaj pravila za pisanje takega besedila.

	+ - V povedih zapiši glavne podatke o knjigi (avtor, naslov, vrsta besedila, leto izdaje, založba)
		- Zapiši kratko vsebino knjige (približno 8-10 povedi).
		- Zapiši, kaj meniš o knjigi. Potrudi se, da bodo iz tvoje ocene jasno razvidne dobre in slabe strani dela. Svoje ugotovitve utemelji (s primeri iz besedila).
		- Zapiši, za koga je po tvojem mnenju knjiga primerna. Komu jo priporočaš in zakaj.

Želim ti uspešno delo.

učiteljica Katarina

Pri tvorjenju ZAPISA O KNJIGI je potrebno upoštevati naslednja merila:

1. VSEBINA
	* Odgovorimo na vse iztočnice (naloge).
	* Pri tvorjenju ocene knjige upoštevamo zakonitosti te besedilne vrste.
	* Njene značilnosti napišemo v smiselnem zaporedju.
	* Najprej zapišemo glavne podatke o knjigi (avtor, naslov, vrsta besedila, leto izdaje, založba).
	* Potem napišemo kratko, strnjeno vsebino knjige (nekaj povedi).
	* Sledi mnenje o knjigi. Razvidne so dobre in slabe plati knjige. Tako pozitivne kot negativne ugotovitve so utemeljene (s primeri iz besedila).
	* Na koncu zapišemo svoje mnenje o tem, za koga je knjiga primerna. Komu jo priporočamo in zakaj.
2. OBLIKA
	* Pazimo na oblikovanost besedila (naslov naloge, jasno ločene naloge, logični odstavki).
	* Odgovarjamo v povedih.
	* Pazimo na čitljivost zapisa (če je rokopis).
3. JEZIKOVNE ZNAČILNOSTI
	* Upoštevamo slovnične zakonitosti in pravopisna pravila.
	* Uporabljamo raznoliko besedišče in se izogibamo ponovitvam.
4. ODDAJA NALOGE (ni del ocene)
	* Nalogo je potrebno oddati najkasneje do dogovorjenega datuma (30. maj 2020) po e-pošti: katarina.peric@os-lipnica.si

Opravljeno delo bom pregledala in ovrednotila v skladu s kriteriji ocenjevanja. Učenci boste dobili povratno informacijo po e-pošti. Pragovi za ocene ostajajo enaki kot so bili dogovorjeni na začetku šol. leta.

0-49 % (nzd 1), 50-60 % (zd 2), 61-75 % (db 3), 76-89 % (pdb 4), 90-100 % (odl 5)